cyanic-selkie/wikianc huggingface dataset:
Emile Moutrier
Hien huet zu Zürich Déieremedezin studéiert. Nodeems hien de 6. Mee 1907 säi leschten Exame gepackt hat, huet hie sech nach am selwechte Joer zu Gréiwemaacher als Veterinär etabléiert. Den 9. Juli 1915 ass hie provisoresch fir dräi Joer Staatsveterinär fir de Kanton Gréiwemaacher ginn; seng definitiv Ernennung krut hien de 5. Juli 1918.
Vun 1921 bis 1945 war hien och nach inspecteur de viandes am Maacher Schluechthaus.
Wéi am Februar 1920 am Bësch tëscht Bierg (Gemeng Betzder) a Buchholz (Gemeng Fluessweiler) e Wollef erluecht ginn ass, huet den Emile Moutrier d'Déier ënnersicht a souguer eng Autopsie gemaach a sengersäits konfirméiert, datt et sech wierklech ëm e Wollef an net ëm e Wollefshond gehandelt huet.
D'Obermosel-Zeitung huet de 7. Oktober 1946 e klengen Noruff op den Emile Moutrier publizéiert an u seng Zäit zu Gréiwemaacher erënnert.
Icarus (Moundkrater)
Den Icarus huet en ofgenotzte Kraterrand mat enger zimmlech breeder Kraterwand. Déi baussenzeg Wand huet am Südweste eng liicht Boss no baussen an um südleche Grat ass e klenge Krater. No beim Mëttelpunkt vum Kraterbuedem steet en ongewéinlech héijen Zentralbierg. Deen ass méi héich wéi de Kraterrand, wärend normalerweis d'Zentralbierger am Krater nëmmen d'Hallschent vun der Kraterdéift erreechen. Den iwwrege Kraterbuedem ass a senger Osthallschent relativ flaach an no Weste zou eppes méi onreegelméisseg.
John Magufuli
Den John Pombe Magufuli, gebuer den 29. Oktober 1959 a gestuerwen de 17. Mäerz 2021 zu Dar es Salaam, war en tansanesche Politiker. Hie war Member vun der Chama Cha Mapinduzi.
De 25. Oktober 2015 gouf hien zum President vu Tansania gewielt an huet säin Amt de 5. November ugetrueden. De 25. Oktober 2020 gouf hien erëmgewielt.
Virdru war hie vun 1995 bis 2000 Delegéierten Aarbechtsminister, vun 2000 bis 2005 Aarbechtsminister, vun 2006 bis 2008 Minister fir ländlech Entwécklung a vun 2008 bis 2010 Landwirtschafts- a Fëschereiminister. Zënter 1995 war de Magufuli Deputéierten an der Nationalversammlung vun Tansania.
Als President huet hie sech ufanks fir e spuersame Budget a fir Korruptiounsbekämpfung agesat. No an no huet hie méi kontrovers Positioune ageholl: Géint Kontrazeptioun, oder dogéint datt jonk Fraen, déi e Kand kruten zeréck an d'Schoul dierften. Am kriddelegste ware seng Aussoen, COVID-19 wier net esou schlëmm a kéint mat engem Téi kuréiert ginn. Hien huet verbueden, Zuele vun Erkrankten ze publizéieren a säi Land kuerzerhand als 'COVID-fräi' deklaréiere gelooss. Am Mäerz 2021 gouf bekannt, datt hie selwer akut un där Kränkt erkrankt wier, an hien ass dunn och doru gestuerwen.
Triptyque des Monts et Châteaux 2013
Déi '''18. Editioun vum Triptyque des Monts et Châteaux''' gouf vum 29. bis den 31. Mäerz 2013 gefuer a stoung um Kalenner vun der UCI Europe Tour 2013 an der Kategorie 2.2. D'total Distanz vu 451,5 km mat Depart zu Mouscron an Arrivée zu Tournai, gouf an 2 Etappen an zwou Hallefetappe gefuer a gouf vum Fábio Silvestre aus der Ekipp Leopard-Trek Continental gewonnen.
Jean-Pierre Sinner
De Jean-Pierre Sinner, gebuer den 9. Abrëll 1942, ass e lëtzebuergesche Jurist a fréieren Distriktskommissär vu Gréiwemaacher.
Hie gouf de 26. Oktober 1988 als Member vum Staatsrot nominéiert. Den 29.Abrëll 2005 gouf hie Vizepresident vum Staatsrot an ass an där Funktioun bliwwe bis säi Mandat de 26. Oktober 2006 ofgelaf ass.
En passion
En passion ass e schweedesche Film vum Ingmar Bergman aus dem Joer 1969.
Ëm wat geet et am Film?
Den Andreas Winkelman lieft eleng op der Insel Fårö. D'Anna, eng jonk Witfra, déi laanscht säin Haus geet, freet hien op si bei him telefonéieren däerf. Heemlech lauschtert den Andreas dem Telofonsgespréich no a wéi d'Anna fortgeet vergësst si hir Posch…
Waasserleitung
Eng Waasserleitung ass en technesche System fir Waasser op Plazen ze transportéieren, op déi et um natierleche Wee net dohinner kéim.
Waasserleitunge goufen a ginn an éischter Linn gebaut fir proppert Drénkwaasser ze liwweren.
SNCB-Linn 136A
D'Eisebunnslinn 136A war eng 10,2 km laang Eisebunnsstreck an de belschen Ardennen déi Florennes mat Ermeton-sur-Biert verbonnen huet.
Garen op der Streck waren: Florennes-Est, Stave, Biesmerée, Ermeton-sur-Biert.
Déi eenzeg Garë vun deenen d'Gebai nach steet si Stave a Florennes-Est. Déi zu Stave ass am Joer 2010 zwar nach deelweis bewunnt, awer an engem ganz schlechten Zoustand.
Herculaneum
Herculaneum (ital. Ercolano) war eng antik Stad a Kampanien, um Golf vun Neapel, déi, grad ewéi Pompeji a Stabiae, bei der Eruptioun vum Vesuv am August 79 ënnergaangen ass. Déi modern Nofollgerstad heescht zënter 1969 Ercolano (virdrun: Resina).
Herculaneum gouf warscheinlech am 6. Joerhonnert v. CHr. gegrënnt. Dem Geograph Strabo no hunn do noeneen Osken, Etrusker, Pelasger a Samniten gewunnt .89 v.Chr. gouf et duerch de réimesche Krichshär Titus Didius, dee fir de Sulla gekämpft huet, ageholl. D'Réimer hu sech do no a looss luxuriéis Villae baue gelooss. Am 1. Joerhonnert hat Herculaneum eng 4.000 Awunner. 62/63 n.Chr. gouf et, wéi och zu Pompeji, e schwéiert Äerdbiewen, soudattan de Joren dono villes nees huet missen opgebaut ginn. Et huet vu Fëschfang, Akerbau an Handwierk gelieft, war awer net, wéi Pompeji, eng Kolonie.
Beim Ausbroch vum Vesuv, am Joer 79, gouf Herculaeum net, wéi Pompeji, vun engem Ree vu Bimssteng getraff, mä et ware sukzessiv pyroklastesch Stréim, fir d'éischt Gasen, dono gliddege Bulli, deen d'Stad mat enger bis zu 20 m héijer Schicht bedeckt huet. Déi meescht Awunner ware bis dee Moment schonn dervu komm; just an de sougenannte Bootshaiser goufen 1982 eng 250 Skletter entdeckt vu Leit, déi do Schutz gesicht haten oder net méi dozou komm waren, sech mat Booter ewech ze maachen.
Eréischt an der Neizäit, 1709, goufen éischt Spuere vun Herculaneum erëmentdeckt, wéi e Pëtz gegruewe gouf. 1735-1759 huet de Carlos vu Bourbon, de Kinnek vun Neapel, Ausgruewunge maache gelooss, an déi Konschtgéigestänn, déi fonnt goufen, a sengem Palais als Dekoratioun ausgestallt (se goufen am 19. Joerhonnert dem Nationalen Archeologesche Musée zu Neapel iwwerginn, wou haut déi meescht Fondobjeten ausgestallt sinn). No punktuellen Ausgruewungen doruechter am 19. Joerhonnert, goufen déi éischt systematesch archeologesch Ausgruewungen 1927-1958 ënnert der Leedung vum Amedeo Maiuri gemaach.
Bis haut gouf just een Drëttel vun Herculaneum fräigeluecht, eng véier Haiserquartiere mat enger Fläch vu ronn 200 x 250 m., deemno eng 4,5 ha vun de ronn 20 ha., déi Herculaneum 79 hat.
Herculaneum ass, mat Pompeji, als Kultur-Weltierwe vun der Unesco declaréiert.
Colombey les Deux Églises
Colombey les Deux Églises ass eng nei franséisch Gemeng am Departement Haute-Marne an der Regioun Grand Est.
Se gouf den 1. Januar 2017 mat der Fusioun vun den ale Gemengen Argentolles, Biernes, Blaise, Champcourt, Harricourt, Lamothe-en-Blaisy, Lavilleneuve-aux-Fresnes, Pratz a Colombey-les-Deux-Églises gegrënnt. Dei al Gemenge si lo delegéiert Gemengen an där neier.
Serge Dassault
De Serge Dassault, gebuer de 4. Abrëll 1925 zu Paräis als Serge Bloch, an och do den 28. Mee 2018 gestuerwen, war e franséischen Entreprener a Politiker (UMP/LR).
Léo Joannon
De Léo Joannon, gebuer als Léon Gabriel Paul Joannon den 21. August 1904 zu Aix-en-Provence a gestuerwen den 28. Mäerz 1969 zu Neuilly-sur-Seine, war e franséische Filmregisseur, Dréibuchauteur a Filmproduzent.
Serge Dassault
Hie war de Jong vum Flijerbauer a Grënner vum Groupe Dassault, Marcel Dassault, a war zesumme mat senger Famill Proprietär vun deem Grupp, dee virun allem an der Rëschtung- an am Medieberäich (dorënner Le Figaro, La Voix du Nord a dee belsche Le Soir) aktiv ass.
2015 huet de Forbes Magazine säi Verméigen op 15,3 Milliarden US-Dollar geschat.
Hien hat veschidde politesch Mandater, dorënner vun 1995 bis 2009 dat vum Buergermeeschter vu Corbeil-Essonnes, an zanter 2004 vum Senateur fir d'Departement Essonne, vun deem en zulescht Doyen war.
Malakoff-Tuerm (Sewastopol)
De Malakoff-Tuerm (ru. Малахова башня - "Malachow-Tuerm") war en Tuerm deen als Deel vun der russescher Festungsanlag viru Sewastopol eng wichteg Roll am Krimkrich (1853-1856) gespillt huet.
Geschicht
Fir de 1784 gegrënnte russesche Krichshafen ze schütze war geplangt fir op den Hiwwele ronderëm Befestegungsanlagen ze bauen. 1818 ass de Bau vum Nordfort fäerdeg ginn, mä bis zum Ausbroch vum Krichkrich hat sech op der Südsäit rose wéineg gedoen. Just um Malachow-Kurgan eng 2,5 Kilometer südëstlech vun der Stad stoung du schonn en zweestäckegen Tuerm aus wäissem Kalleksteen, mat enge 14–15 m Duerchméisser an engen 8,5 m Héicht, op deem fënnef schwéier 18-pënneg Kanounen opgestallt waren. No der Landung vun der franséisch-brittescher Arméi op der Krim sinn a grousser Eil nach weider provisoresch Bastiounen, Redouten a Batterien aus Buedemramplien, Schanzkierf a Sandsäck gebaut ginn, déi uganks isoléiert an duerno deelweis matenee verbonne goufen.
Am spéidere Verlaf vum Krich ass den Tuerm zum Deel raséiert ginn, fir net méi der géignerescher Artillerie als Orientatioun ze déngen. En huet fortbestane mat engem Stack an enger Kanouneplattform, an driwwer enger décker Couche Buedem fir dem alliéierte Beschoss standzehalen, sou datt en alles an allem nach op eng Héicht vu 4 m koum. Ronderëm war e 6 m déiwen a 7 m breede Gruef, an e weidere Gruef vun 30 m Längt huet d'Verbindung mam Reduit gemaach, wou 2000 bis 2500 Zaldoten ënnerkoumen.
An de westleche Krichsnoriichte goufen awer all dës zesummenhängend Anlagen op deem Hiwwel vereinfacht Fort Malakow gedeeft (oder fr. Fort Malakoff), obwuel et streng geholl kee selbststännegt Fort op där Plaz gouf.
Nodeem datt de franséische Kommandant Aimable Pélissier an de Generol Patrice de Mac-Mahon de Malachow-Kurgan den 8. September 1855 ageholl haten huet d'Allianz vun do aus d'Stad an de Bannenhafe kontrolléiert, an d'Russen hu sech misse ganz zeréckzéien. Gutt sechs Méint drop war de Krich eriwwer. De Pélissier gouf an de Rang vun engem Marschal gehuewen an 1859 zum Duc de Malakoff ernannt.
Spéidere Gebrauch vum Numm
Wärend der laanger Belagerung war den Tuerm um Malachow-Kurgan duerch déi sëllegen, net seelen iwwerdriwwe Pressereportagen zu engem feste Begrëff an Europa ginn. Doduerch si spéider en ettlech besonnesch grouss oder massiv Tierm no deem Sewastopoler benannt ginn, sou och de Malakoff-Tuerm zu Lëtzebuerg. Mee och héich stenge Schachttierm am däitsche Kuelerevéier ginn als Malakoff-Tierm bezeechent. Souguer vereenzelt Fielsformatioune goufe sou gedeeft (ë. a. zu Bäerdref). An zu Éiere vum Aimable Pélissier gëtt an Éisträich de Biscuitsdessert Charlotte "Malakoff-Kuch" genannt.
A Frankräich hat den Alexandre Chauvelot den Tuerm am Süde vu Paräis, a sengem Gaart nobaue gelooss. Déi Plaz louch um Territoire vun der Gemeng déi spéider den Numm Malakoff krut. Den Tuerm gouf awer scho geschwënn duerno zerstéiert, well en am Däitsch-Franséische Krich eng beléift Zilscheif fir d'preisesch Artillerie war.
Fligerdréier
Fligerdréier, si Schëffer déi sou gebaut sinn, datt op hirem Deck Fligere kënne starten a landen an déi mat all Néidegem ekipéiert si fir eng gewëssen Zuel vu Fligere kënnen ze transportéieren an d'Maintenance dovun ze maachen. Et sinn deemno Fluchbasen déi schwammen an déi vun engem Staat iwwerall do agesat kënne ginn, wou eng Ënnerstëtzung vun den Truppen aus der Loft néideg ass a wou keng landgebonn Base zur Verfügung steet.
Geschicht
Sou wéi um Land war et och um Mier fir Kommandanten ëmmer wichteg, gutt iwwer dem Géigner seng Positioune Bescheed ze wëssen, fir déi richteg strateegesch Entscheedunge kënnen ze treffen. Dofir gouf zanter laangem no Méiglechkeete gesicht fir hanner den Horizont kënnen ze gesinn. Sou waren am Ufank Fregatten d'Ae vun enger Flott an duerno Kräizergeschwaderen. Enn des 19. an Uganks des 20. Joerhonnert, gouf mat Ballone probéiert fir héich Observatiounsplazen ze kréien. D'Englänner hunn ëm 1909 Experimenter mat Loftschëffer gemaach, awer ouni groussen Erfolleg. An der Tëschenzäit hunn d'USA, Frankräich a Russland mat Fligeren experimentéiert. D'US Navy hat den éischten Erfolleg mam Eugene Ely, sengem Start mat engem Curtiss-Duebeldecker mam Num Hudson Flyer de 14. November 1910 vun enger Plattform déi um Kräizer Birmingham montéiert gi war. Den 18. Januar 1911 ass den Ely fir d'éischt op engem Schëff gelant an zwar um Panzerkräizer USS Pennsylvania. De Fliger gouf mat Seeler déi mat Sandsäck beschwéiert waren ofgebremst. D'Wichtegkeet vum Ely sengem Exploit gouf awer net richteg erkannt, well d'US-Marinn déizäit haaptsächlech Experimenter mat Waasserfligere gemaach huet. Déi däitsch Flott huet sech Ënnerstëtzung vun hiren Zeppelinen erwaart, sou datt besonnesch d'Englänner an d'Amerikaner mat de Fligerexperimenter weidergefuer sinn. Den Haaptintressi louch do bei de Waasserfligeren, déi Bommen an Torpedoen ofwerfe konnten an och fir Observatiounszwecker konnten agesat ginn. Si konnte vum Schëff aus starten, an duerno am Waasser landen, an da mat engem Kran erëm op d'Schëff gehuewe ginn. Déi éischt Testflich goufe vu Plattformen op de Schluechtschëffer HMS Africa an HMS Hibernia aus gemaach a si gutt ausgefall sou datt och op der HMS Hermes eng Plattform installéiert gouf. Beim Ausbroch vum Éischte Weltkrich ass d'Hermes schonn am Ufank ausgefall sou datt e fréiere Cunard-Liner d'Campania als Ersatz huet missen asprangen. Wéinst engem Transmissiounsfeeler konnt dat Schëff net mat Zäiten auslafen, soudatt déi éischt Krichsmissioun als Waasserfligerdréier vum ëmgebaute Postschëff Engadine erfëllt gouf. D'Engadine war bei der Séischluecht vu Jütland am Asaz an huet do zur 3. liichter Kräizerschwadroun ënner dem Kommando vum Konteradmirol Trevylyan Napier gehéiert. U Bord waren zwéi Short Type 184 an zwou Sopwith Baby. En anert ëmgebaut Postschëff war d'HMS Empress.
Vun 1915 un hunn d'Amerikaner Starte mat Katapulte getest, haten awer nach keng Schëffer déi mat engem Fluchdeck ekipéiert waren. D'Englänner hunn de schwéier bewaffente Kräizer Furious (45,5 cm Geschëtzer) am Ufank mat zwou Plattformen ausgerëscht, eng um Heck an eng um Bug, an dertëscht stoung de Kommandotuerm. Duerch dee Bau enstoungen Turbulenzen, déi duerch en duerchgezunnent Fluchdeck z'évitéiere waren an d'Furious gouf 1922 ëmgebaut. Dat éischt Fluchdeck iwwer déi ganz Längt gouf op de Romp vun engem Linneschëff gebaut, dat deemools am Bau war. D'Argus war domat den éischte richtege Fligerdréier, op deem normal Fligere lande konnten. D'Argus gouf 1918 a Betrib geholl. 1924 gouf d'Eagle en ëmgebaut Schluechtschëff a Betrib geholl grad sou wéi d'Hermes, dat éischt Schëff dat vun Ufank un als Fligerdréier geplangt war. Domat haten d'Englänner am Ufank vun den 20er Joren e Quartett dat s'un d'Spëtzt vun de Séifluchmuechte bruecht hat.
Thomas Keith Glennan
Den Thomas Keith Glennan, gebuer den 8. September 1905 zu Enderlin am North Dakota, USA, a gestuerwen den 11. Abrëll 1995 zu Mitchellville, Maryland, war tëscht August 1958 a Januar 1961 den éischten Administrateur vun der US-Raumfaartagentur NASA.
Fligerdréier
Geschicht
Vun all den aneren Natioune ware just Japan an d'USA mat Konstruktioune vu Fligerdréier beschäftegt. Deen éischte japanesche war d'Hōshō (1922) an d'USA hate just d'USS Langley en ëmgebaut Kueleschëff.
Thomas Keith Glennan
De Glennan hat säi Studium an der Elektrotechnik an der Sheffield Scientific School vun der Yale Universitéit am Joer 1927 ofgeschloss. Hie gouf Direkter vun der  Electrical Research Products Company, enger Duechterentreprise vun der Western Electric. Spéider gouf hie Studiomanager bei de Paramount Pictures an hat kuerz bei der Vega Airplane Corporation geschafft. 1942 huet hie bei der Krichsfuerschung op der Columbia Universitéit matgeschafft. Fir d'éischt war hien do Administrateur, dann Direkter vun den U.S. Navy's Underwater Sound Laboratories zu New London am Connecticut. Vun 1950 bis 1952 war hien an der Atomic Energy Commission. Vun 1970 bis 1973 war hien den Nofollger vum Henry De Wolf Smyth als diplomatesche Vertrieder vun de Vereente Staate bei der Internationaler Atomenergieorganisatioun.
Fligerdréier
Geschicht
No der Washingtoner Flottekonferenz vun 1922 bei där d'Zuel vun de schwéiere Schluechtschëffer festgeluecht gouf, bestoung d'Méiglechkeet eng Parti dovun a Fligerdréier ëmzebauen, sou wéi déi englesch Glorious a Furious, zwéin ëmgebaut Panzerkräizer aus dem Éischte Weltkrich, déi mat hire schwéiere Maschinne bis 30 Kniet gelaf sinn. Déi goufen allerdéngs séier iwwertraff vun den zwee amerikanesche Schëffer aus der Lexington-Klass, an zwar d'USS Lexington an d'USS Saratoga. D'Japaner hu mam Ëmbau vun der Akagi an der Amagi ugefaangen a geschwënn duerno koum d'Kaga no, well d'Amagi bei engem Äerdbiewen um Schantje sou schwéier beschiedegt gouf, datt se veschrott gouf. D'Amerikaner an d'Japaner déi sech ni sou richtegt vertraut hunn, hu mat Vollgas bis un d'Grenze vun de Verträg Fligerdréier gebaut. D'USS Ranger déi relativ kleng war, an där hir Vitess als ze niddreg ugesi gouf fir am Pazifik agesat ze ginn, gouf fir d'Atlantikflott reservéiert, an an hir Plaz koumen d'Yorktown an d'Enterprise, déi iwwer 34 Kniet séier waren a bis zu 80 Fligeren ophuele konnten. D'japanesch Konterparti dozou waren dHiryu an d'Sryu mat all Kéier 60 Fligeren. Déi zwéi goufen 1937 fäerdeg, just ier déi berüümt brittesch Ark Royal vum Stapel gelaf ass. D'Ark Royal war zolidd gebaut an d'Säitewänn ware bis un d'iewescht Deck eropgezunn, am Géigezaz zu den oppenen Halendecker vun den Amerikaner a Japaner. Déi intégréiert Konstruktioun huet zwar d'Zuel vun de Fligeren erofgesat, hat awer den Avantage datt s'e gepanzert Fluchdeck erméiglecht huet.
Nodeem d'Bestëmmunge vun der Washingtoner Konferenz vun de Japaner gekënnegt gi waren hunn d'Englänner 4 Schëffer vun der Illustriousklass an Opdrag ginn. Déi haten nëmmen een Niveau als Fligerhal a louchen dofir méi flaach am Waasser wéi d'Ark Royal. 1937 haten d'Japaner hiren Optrëtt mat zwee Schëffer aus der Shōkaku-Klass, der Shōkaku an der Zuikaku. D'Reichswehr war wakereg ginn an huet mam Bau vun zwéin 33.000 Tonner vun der Graf-Zeppelin-Klass ugefaangen, vun deenen awer ee guer net fäerdeggebaut gouf, an den anere beim Ausbroch vum Krich 1940 nach net operationell war an et och nie gouf.
D'Fransousen déi déi ganzen Zäit d'Wichtegkeet vun de Fligerdréier net erkannt haten, hunn ze spéit mam Bau vun der Joffre ugefaangen, sou datt déi Konstruktioun beim Ausbroch vum Krich nach am Dock ofgebrach gouf.
D'Italiéiner hu gemengt si bréichte keng, well hiert Interessegebitt, d'Mëttelmier, ganz mat Landfligeren ze kontrolléire war. Am Ufank vum Krich gouf dunn awer nach an aller Vitess d'Linneschëff Roma an de 27.000 Tonnen-Dréier Aquila ëmgebaut, dee 50 Fligeren droe konnt. D'Schëff gouf sabotéiert an ni fäerdeggebaut. Et gouf 1952 verschrott.
Bis Enn 1941 war de Séikrich eng reng europäesch Saach. D'Englänner hunn hir Dréier nëmme sporadesch agesat. Spéider goufe se mat bei der U-Bootofwier mat agesat. Bei sou Aktiounen hunn d'Englänner d'Courageous an d'Ark verluer. D'Glorious war bei enger Loftattack virun Norwegen zerstéiert ginn an d'Illustrious war bei Malta vu Stukaen zerbombt ginn.
D'Amerikaner hunn déi grouss Asazméiglechkeete vu sou Schëffer séier erkannt an hu ganz Serien dovu gebaut. Déi éischt waren ëmgebaut Handelsschëffer. Duerno goufe se direkt als Dréier entworf. Op Basis vun engem Kräizerromp gouf eng ganz Klass rapid Begleetdréier entwéckelt. Et goufen iwwer 100 Stéck dovu gebaut, déi am Kampf géint d'U-Booter eng wichteg Roll gespillt hunn.
Déi wichtegst Roll hunn d'Fligerdréier am Zweete Weltkrich am Pazifik gespillt. Do waren d'Japaner eng Zäit laang Här a Meeschter bis se vun den Amerikaner am Korallemier iwwerrascht goufen. All Säit huet e Fligerdréier verluer, d'Amerikaner d'USS Lexington an d'Japaner de klenge Fligerdréier Shōhō awer och vill erfuere Piloten.
Fir d'Schëffsverbänn besser virun den Attacke vun den däitschen U-booter ze schützen, goufen en Rei liicht Fligerdréier gebaut déi sougenannt Escort-Fligerdréier Déi en Tonnage vun 10.000 bi 12.000 To. haten an am Bau bei wäitem net sou deier waren. Déi Schëffer sinn tëscht 18 an 20 Kniet gelaf a konnte ronn 20 Fligeren droen.
Driwwer eraus goufe Pëtrolstanker a Mineraltransporter mat enger Startpist ekipéiert, dat waren déi sougenannt Merchant Aircraft Carrier (MAC).
Et goufen och en ettlech Schëffer mat kuerze Katapultstartrampen ekipéiert. Déi goufe Catapult Aircraift Merchantman (CAM) gedeeft.
Patrick Nilles
De Patrick Nilles, gebuer den 1. August 1968, ass e lëtzebuergeschen Handballspiller.
1990 war den Nilles fir d'éischt am Kader vun der lëtzebuergescher Härenhandballnationalekipp. Hien huet 54-mol an der Nationalekipp gespillt, an dobäi 13 Goler geschoss.
Hie war ee Spiller vum HB Red Boys Déifferdeng.
Saint-Avit (Drôme)
Saint-Avit ass eng franséisch Gemeng am Departement Drôme an der Regioun Auvergne-Rhône-Alpes.
Canton de Marly
De  ass eng franséisch administrativ Andeelung am Arrondissement Valenciennes, am Departement Nord an der Regioun Hauts-de-France.
Pas de roses pour OSS 117
Pas de roses pour OSS 117 ass e franséisch-italieenesche Spionagefilm vum Jean-Pierre Desagnat, André Hunebelle a Renzo Cerrato aus dem Joer 1968.
Ëm wat geet et am Film?
Den Hubert Bonisseur de La Bath, Agent OSS 117, muss en Attentat op en héijen UNO-Beamte verhënneren.
Ratières
Ratières ass eng franséisch Gemeng am Departement Drôme an der Regioun Auvergne-Rhône-Alpes.
Lëscht vun den nationale Monumenter an der Gemeng Fiels
An dëser Lëscht vun den nationale Monumenter an der Gemeng Fiels sinn all national Monumenter opgezielt, déi an der lëtzebuergescher Gemeng Fiels ze fanne sinn (Stand: ).
Meesebuerg
Beim Schlassweier
Kéngertsbësch
Legend: MN – Immeubles et objets classés monuments nationaux; PCN - Patrimoine culturel national; PMN - Immeubles et objets proposés au classement comme monument national; ICMN/ICPCN - Intention de classement; IS – Immeubles et objets inscrits à l'inventaire supplémentaire
Satansbraten
Satansbraten ass en däitsche Film vum Rainer Werner Fassbinder aus dem Joer 1976.
Ëm wat geet et am Film?
De Schrëftsteller Walter Kranz huet Geldproblemer well hien zanter zwee Joer näischt méi geschriwwen huet…
Najadesteen
Beim sougenannten Najadesteen handelt et sech ëm e réimesche Steequader mat engem Relief drop, dee fréier zu Iechternach am ënneschten Deel vum éischte Pilier vun der aler Sauerbréck ze gesi war.
Déi éischt Beschreiwung vun dësem Stee staamt aus dem 17. Joerhonnert; si ass am Luxemburgum Romanum vum Alexander Wiltheim ze fannen, deen net preziséiert huet, op wat fir engem Pilier de Steen ze gesi war. Op der Zeechnung, déi hien als Illustratioun zu sengem Text gemaach huet, sinn zwou schréi orientéiert mënschenähnlech Figuren ze gesinn, déi mat deem engen Aarm e Kranz héichhalen a mat deem aneren Aarm liicht no ënne weisen. Si hu Been, déi an eng Aart Fëschschwanz oder Floss iwwerginn, an um Réck eppes wéi e Flillek oder eng Floss. De Wiltheim huet si als Najade betruecht a sech gefrot, ob si hirer Mamm, der Sauer, huldege géifen.
De Jean Bertholet, dee méi wéi en halleft Joerhonnert méi spéit dem Wiltheim seng kuerz laténgesch Beschreiwung deelweis op Franséisch iwwersat huet, huet dat manner virsiichteg formuléiert an ouni ze zécken geschriwwen, déi zwou Najade géife mat hirem Kranz de Gott vun der Sauer, déi hei besonnesch vill Waasser géif féieren, kréinen:
"Sur le pont de la Sure à Epternach, deux Naïades, la queuë, les ouyes, ou nageoires rejettées sur le dos, élèvent de leurs mains une couronne. C'est pour couronner le Dieu de la Sure, dont les eaux se trouvent là beaucoup grossies."
De Michael Franz Joseph Müller huet och vun dësem Steen geschwat, grad wéi de Louis L'Évêque de la Basse-Moûturie, dee géint 1837 zu Iechternach war a bei deem et beim Theema Sauerbréck heescht: "On y remarque sur la base du premier pilier du côté de l'orient, deux syrènes sculptées en bas-relief et qui couronnent le dieu de la Sûre."
De Jean Engling ernimmt de Steen eng éischt Kéier an enger Publikatioun vun 1848 an da méi am Detail 1854, wou hien am Kapitel Der Najadenstein zu Echternach schreift: "Dieser Stein liegt eingemauert im untern Theile des letzten gegen die Stadt zu gelegenen Brückenerken und hat 13 Dezimeter in der Länge. Die auf ihm abgebildeten halbmenschlichen Wesen sind zwei in Fischschweife endende Najaden, mit Floßfedern statt Flügel auf dem Rücken. Sie halten einen Kranz in die Höhe, um dadurch wahrscheinlich dem Sauergott ihre Huldigung darzubringen."
De Jean-Pierre Brimmeyr goung spéider nach e bësse méi weit; hien huet déi zwou Najaden als Personifizéierung vun de Haaptnieweflëss vun der Sauer, der Our an der Prüm, déi dem Haaptfloss huldegen, opgefaasst. Spéider Auteuren, déi de Relief net méi mat eegenen Ae gesinn hunn, hunn souguer gemengt, hie géif de Flossgott (Sauer) duerstellen, dee vun den Najaden, de Gëttinne vun der Our an der Prüm, gekréint géif ginn.
Wéi de Brimmeyer säi Manuskript verfaasst huet, war den Najadesteen allerdéngs nach um Fouss vum éischte Pilier vun der Bréck um rietse Sauerufer ze gesinn, och wann hie meeschtens vu Sand oder Knascht verdeckt a bei Héichwaasser guer net ze gesi war. An den 1870er Joren ass hien awer am Damm vun der Sauerlinn vun der Prënz-Hary-Eisebunn mat agemauert ginn, an do misst hien eigentlech nach ëmmer sinn.
De Brimmeyr huet gemengt, den Najadesteen wier méiglecherweis dat iewescht Stéck vun engem méi grousse réimesche Konschtwierk, enger Allegorie vum Handel op der Sauer, déi an enger méi opfälleger Positioun an engem vun de mëttlere Feilere vun der Bréck agebaut gewiescht wier. Da wier de Steen also eréischt méi spéit an de Fouss vum éischte Pilier komm, wou e quasi net méi ze gesi war. Fir déi modern Archeologie ass de Steen e Spoliëstéck, dat ursprénglech zu engem réimesche Grafmonument gehéiert huet an näischt mat der Bréck ze doen hat. Domat sinn all déi fréier allegoresch Spekulatiounen hifälleg. An domat ass och kloer, datt den Najadestee kee Beweis dofir ass, datt d'Piliere vun der Bréck, sou wéi si nach am 19. Joerhonnert do stoungen, aus der Réimerzäit gewiescht wieren.
Montréal (Yonne)
Montréal ass eng franséisch Gemeng am Departement Yonne an der Bourgogne-Franche-Comté.
Duerch d'Gemeng leeft de Serein deen am Nordwesten op enger kuerzer Streck d'Grenz mat der Nopeschgemeng Angely mécht. Eng besser Baach, de Ruisseau de l'Étang mécht am Südwesten d'Grenz mat der Gemeng Sceaux.
Bréck vum Boulevard de Kockelscheuer
D'Bréck vum Boulevard de Kockelscheuer ass eng Stroossebréck, op där de Boulevard de Kockelscheuer iwwer d'Autobunn A6 féiert. Si gouf tëscht Summer 2018 an Hierscht 2019 gebaut.
Hiren Tablier, deen am Ganze 16.000 Tonne weit, gouf Enn August 2018, an zwéi Weekender, op deenen d'Autobunn gespaart gouf, op d'Stäiler gesat. Si gouf den 11. November 2019 fir den Trafick opgemaach.
D'Bréck ass 137 Meter laang a 27,3 Meter breet. Si huet zwou Spuere pro Richtung, an an der Mëtt ass Plaz fir zwee Gleiser fir den Tram virgesinn, deen do Enn 2023 driwwer fuere soll. Op der Westsäit ass en Trëttoir, dee sech d'Foussgänger an d'Vëlosfuerer deele mussen.
Walter Scheel
De Walter Scheel, gebuer den 8. Juli 1919 zu Höhscheid, haut eng Sektioun vu Solingen, a gestuerwen de 24. August 2016 zu Bad Krozingen, war en däitsche Politiker (FDP) an de véierte Bundespresident vun der Bundesrepublik Däitschland.
Les souvenirs ne sont pas à vendre
Les souvenirs ne sont pas à vendre ass e franséische Film vum Robert Hennion aus dem Joer 1948.
Walter Scheel
De Walter Scheel huet Ekonomie studéiert an ufanks a verschiddenen Entreprisen a Verbänn geschafft.
Vun 1948 bis 1950 war de Scheel Gemengeconseiller zu Solingen. Vun 1950 bis 1954 war hien Deputéierten am Landtag vun Nordrhein-Westfalen, a vun 1953 bis 1974 Deputéierten am Bundestag, vun deem e vun 1967 bis 1969 Vizepresent war. Vun 1956 bis 1961 war hien ausserdeem Member vum Europäesche Parlament.
Hie war vun 1961 bis 1966 Bundesminister fir wirtschaftlech Kooperatioun a vun 1969 bis 1974 Bundesminister des Auswärtigen (Ausseminister) a Vizekanzler. Nom Récktrëtt vum Bundeskanzler Willy Brandt, de 7. Mee 1974, war de Scheel Regierungschef faisant fonction, bis den Helmut Schmidt de 16. Mee 1974 zum Bundeskanzler gewielt gouf.
Dono war de Scheel vun 1974 bis 1979 Bundespresident.
Bréck vun der Rue d'Alsace
D'Bréck vun der Rue d'Alsace ass eng Stroossebréck am Garer Quartier an der Stad Lëtzebuerg.
Si gouf 2011 a Betrib geholl an ersetzt eng stolen Dunnebréck mat véier Felder am Stännerfachwierkbau, déi och nach als Schwaarz Bréck bekannt war.
Si féiert iwwer d'Eisebunnsstreck vun der Stad op d'belsch Grenz an déi op Péiteng.
Iwwer Bréck féiert d'Rue d'Alsace.
Gaston Haustrate (Journalist)
De Gaston Haustrate, gebuer de 5. Januar 1929 zu Tourcoing a gestuerwen de 14. Januar 2019 war e franséische Journalist, Schrëftsteller a Filmkritiker.
De Gaston Haustrate huet als Filmkritiker vun den 1960er Joren u fir déi franséisch Filmzäitschrëft Cinéma geschafft. Hie war vun 1972 bis 1985 Chefredakter vun dëser Zäitschrëft. Hien huet och verschidde Romaner geschriwwen.
Amici (Moundkrater)
Den Amici ass en Aschlagkrater op der äerdofgedréiter Säit vum Äerdmound, südlech vum grousse Krater Icarus an nërdlech vum McKellar Moundkrater.
De Krater gouf am Joer 1970 vun der I.A.U. nom italieeneschen Optikefabrikant Giovanni Battista Amici (1786–1863) genannt.
De Rand vum Krater ass staark erodéiert a vun Aschléi deforméiert, sou datt hien elo éischter eng polygonal Form huet. Um südlechen Enn läit en Dall. De Buedem vum Krater huet keng besonnesch Aschléi, ass awer voll vu ganz klengen Aschlagkrateren.
Graf vum Safdarjung
D'Graf vum Safdarjung ass e Graf an engem Gaart mat engem Mausoleum aus Marber zu Nei-Delhi, an Indien.Et gouf 1754 am spéide Mughal-Empire-Stil gebaut.
Am ieweschte Stack vum Gebai ass enf Ausstellung iwwer d'Archeologie an Indien. De Gaart,  Mughal gardens genannt, an deen een duerch eng dekoréiert Paart erakënnt, ass am Stil vun engem Persesche Gaart ugeluecht.
D'Graf, e Kenotaph, gouf fir de Safdarjung ugeluecht, de Premierminister vum Muhammad Shah engem schwaache Mughal Keeser vu 1719 bis 1748. E steet ënner enger Kuppel. Véier Kanäl mat Waasser leede bei véier Gebaier. Een huet eng ornéiert Paart, déi aner dräi si Pavillonen. An den Ecke sinn aachteckeg Tierm.
Guy Meyer
De Guy Meyer, gebuer de 16. Juli 1974, ass e lëtzebuergeschen Handballspiller.
Hie war ee Spiller vum HB Esch, HC Bierchem a vum HB Käerjeng.
Lope de Vega
De Lope de Vega, gebuer de 25. November 1562 zu Madrid an och do de 27. August 1635 gestuerwen, mam ganzen Numm Félix Lope de Vega Carpio, war e spueneschen Dichter an Theaterauteur aus dem sougenannte Gëllene Joerhonnert (Siglo de Oro).
Hie war ë. a. Sektretär vum 5. Herzog vun Alba a vum Luis Fernando de Córdoba.
Ronn 500 vu senge Comedias sinn erhale bliwwen. Déi bekanntst sinn El juez de Zalamea, ausserdeem Gedichter a Romaner.
Zimmermann
Zimmermann ass de Familljennumm vun ë. a. dëse Persounen:
Zimmermann Zimmermann ツィンマーマン Циммерман 齊默爾曼
Lara Stone
D'Lara Catherina Stone, gebuer den 20. Dezember 1983 zu Geldrop, ass en hollännescht Model.
Vum 19. Februar 2010 un ass si op der éischter Plaz vun der Top 50 Models Women Ranglëscht vu models.com.
Roland Mehlen
De Roland Mehlen ass e lëtzebuergeschen Handballspiller.
1995 war de Mehlen fir d'éischt am Kader vun der lëtzebuergescher Härenhandballnationalekipp. Hien huet fënnefmol an der Nationalekipp gespillt, an dobäi 15 Goler geschoss.
Nobelpräis fir Physik
Nom Testament vum Nobel soll de Präis an d'Geld un déijéineg Persoun goen, déi an deem betraffene Gebitt der Mënschheet am vergaangene Joer dee gréissten Notze bruecht huet. De Präis ass a fënnef Kategorien agedeelt, op déi d'Präisgelder zu gläichen Deeler verdeelt ginn. De Physikpräis soll un deejéinege goen, deen "um Gebitt vun der Physik déi bedeitendst Entdeckung oder Erfindung gemaach huet". Den Nobelpräis gëtt an der Kinneklech Schweedescher Akademie vun de Wëssenschafte verginn.
Gemeng Colmer-Bierg
Uertschaften an der Gemeng
D'Gemeng Colmer-Bierg setzt sech aus den Uertschafte Bierg, Colmer a Welsdref zesummen.
Geschicht
Duerch Gesetz vum 25. Mäerz 1991 gouf den Numm vun der Gemeng vu Berg op Colmar-Berg geännert.
Zimmer
Zimmer ass de Familljennumm vum ë. a. dëse Persounen:
Gemeng Colmer-Bierg
Häre vu Bierg
Am 16. Joerhonnert gouf et zu Bierg en etlech grouss Proprietéite mat Schlässer. De gréissten Deel dovu war an den Hänn vun der Famill Von der Horst, déi ëm 1615 der Koppel Von Heisgen-Woordt alles verkaaft huet. Deenen hiert Kandskand de Johann Gerhard von Heisgen huet nach en etlech Terrainen derbäikaaft. Him ass d'Parkierch, déi 1744 gebaut gouf, ze verdanken. Deemools huet Bierg zur Par Biissen gehéiert, bis et 1803 eng eege Par gouf.
De Johann von Heisgen a seng Fra d'Marie-Anne de Moreau haten zwee Meedercher, d'Maria Klara Gisberta (*1719) an d'Maria Gisberta Johanna (*1722).
D'Maria Klara hat sech mat engem franséische Kapitän, dem Antoine Leclerc de Vrainville aus dem Herzogtum Bar a Loutrengen bestuet. Si hat d'Herrschaft Bierg geierft, an d'Gisberta déi sech mat dem Jean-Baptiste Thierry de Saint-Baussant bestuet huet, hat Folkendeng kritt hat.
Den de Vrainville huet op groussem Fouss gelieft, a lues a lues d'Verméige verpolvert an nach e Pak Schold derbäigemaach. Besonnesch vill Schold hat hie bei der Maria Gisberta vu Blochausen, der Besëtzerin vun der Colmer Schmelz. 1764 koum sou déi ganz Proprietéit an d'Hänn vun der Famill vu Blochausen.
Wopen
Armoiries adoptées par le conseil communal dans sa séance du 15 décembre 1988. Projet : M. Lenertz en 1983
Ekonomie
En Ofleeër vum amerikanesche Pneuefabrikant Goodyear Tire & Rubber Company, d'Goodyear-Dunlop Colmar-Berg, gehéiert mat 3.570 Aarbechter zu de gréisste Patronen zu Lëtzebuerg. Zanter 1957 huet d'Goodyear zu Colmer-Bierg en Technical Center, dee virun allem Pneue fir den europäesche Maart entwéckelt. Donieft ginn zu Colmer-Bierg an der Pneuefabréck och nach Camionspneuen a Sécherheetspneue produzéiert.
Infrastrukturen
Zu den Infrastrukture vu Colmer-Bierg zielen:
Stroosseverkéier
Colmer-Bierg ass un de Stroosseverkéier ugeschloss iwwer d'Autobunn A7, d'Schnellstrooss B7, d'Nationalstroossen N7 an N22, an d'Chemin reprisen CR345 an CR123.
Eisebunn
Duerch d'Colmer Gare fiert d'CFL-Linn 1 Lëtzebuerg-Ëlwen.
Et gëtt nach eng Eisebunnslinn vun Ettelbréck iwwer Colmer bis op Biissen, déi fréier zu der Atertlinn gehéiert huet. Dës Linn gëtt nëmmen nach geleeëntlech fir Giddertransport benotzt.
Bussen
Colmer gëtt och vun enger Rëtsch RGTR-Buslinnen ugefuer.
Duuss Mobilitéit
Ënnert der Uelzechtbréck (N7) kräize sech d'Vëlospist PC15, déi Bäreldeng mat Ettelbréck verbënnt, souwéi d'PC12, déi sech Richtung Westen (zu Näerden) mat der PC17 kräizt.
Émile Stockreiser
Den Émile Jean Stockreiser, fir déi Biekerecher, wou en hier ass, de Mulles, a bei den Amerikaner, wou en an der Airforce war, den John, gebuer zu Biekerech de 24. Juni 1938 a gestuerwen de 14. Oktober 2006 un engem Häerzversoen zu Atlanta (USA), war e Lëtzebuerger dee sech den 23. Mee 1960 bei der U.S. Airforce engagéiert hat an do Pilot gouf.
Gemeng Colmer-Bierg
Veräiner
Colmer-Bierg huet 18 Veräiner, dorënner 6 Sportsveräiner:
Émile Stockreiser
Den Émile Stockreiser hat an der Léierbud eng Schlässerléier gemaach, an no sengem Militärdéngscht zu Lëtzebuerg, wou e Reserveënneroffizéier war, hat hie Kontakt gehale mat engem Arméiskolleg, dem Jos Braun, och e Lëtzebuerger deen an den US Army Special Forces, Parachutist war, an him gehollef huet an Amerika z'immigréieren. Sou koum et datt de Mulles am Mee 1960 op der Lackland Base zu San Antonio an Texas säi militäreschen Training ufänke konnt. Do gouf hien als Ground Power Equipment Operator ausgebilt. An där Zäit huet hien an Amerika e Bachelorstudium nogeholl, a gouf nodeem en deen ofgeschloss hat 2. Läitnant genannt.
Wéi en dunn Air Force-Offizéier war, konnt hien an d'Piloteschoul, op der Williams Air Force Base an Arizona goen, wou e säi Piloteschäin de 14. Mee 1966 krut.
Duerno huet op der US-Basis zu Shaw (South Carolina), wou mat Phantom II geflu gouf, déi Zäit mat ee vu performanteste Juegdfligeren, en Training als Opklärungspilot gemaach, an hie war duerno bis 1967 op der U.S. Basis Alconbury am Cambridgeshire an England stationéiert.
1967 gouf hien an de 460 th Tactical Reconnaissance Wing detachéiert, mat deem e bis 1969 an der Zäit vum Vietnamkrich op der Tan Son Nhut Air Base stationéiert war.
An där Zäit huet hien Opklärungsflich iwwer Nordvietnam gemaach. De 27. Mee 1968 war hien iwwer Hanoi a schwéiert Fligerofwierfeier geroden. Mat vill Geschéck konnt hien dovukommen a seng Missioun déi als héich wichteg aklasséiert war weiderféieren. Fir seng Daperkeet op deem Dag krut hien déi héchst Auszeechnung vun der US Air Force dUnited States Air Force Distinguished Flying Cross''.
Wéi 1969 déi englesch 17 th an 18 th Tactical Reconnaissance Squadrons hir éischt Liwwerung vu Phantom-Jeeër um Fluchfeld Heyford kruten, gouf hien dohin als Pilotentrainer detachéiert. Duerno koum hien op d'U.S. Basis Zweibrücken, just nodeem d'U.S. Airforce déi vun der RCAF iwwerholl hat.
Bei engem Spezialtraining iwwer der Nordséi huet hien eng Apdiktesch d'Ingrid Schade kenne geléiert, déi mat hirem Meedchen op Sylt an der Vakanz war, an 1974 hunn déi zwee sech zu Berlin der Heemechtsstad vun der Ingrid bestuet.
Duerno ass d'Famill op Shaw a South Carolina geplënnert wou den Émile am 363 th Tactical Reconnaissance Wing affektéiert war.
No senger Pensionéierung huet hie mat senger Famill zu Garmisch-Partenkirchen gewunnt. Hien hat zwee Kandskanner, d'Laura an de Lukas.
Robert Vernay
De Robert Vernay, gebuer als Robert Georges Viandon den 30. Mee 1907 zu Paräis an och do gestuerwen de 17. Oktober 1979, war e franséische Filmregisseur an Dréibuchauteur.
Parnans
Parnans ass eng franséisch Gemeng am Departement Drôme an der Regioun Auvergne-Rhône-Alpes.
Kommissar X - Drei gelbe Katzen
Kommissar X - Drei gelbe Katzen ass en däitsch-italieenesch-éisträichesch-franséische Film vum Rudolf Zehetgruber aus dem Joer 1966 no engem Kriminalroman aus dem Erich-Pabel-Verlag.
Ëm wat geet et am Film?
De Privatdetektiv Jo Louis Walker alias Kommissar X an de Captain Tom Rowland versichen d'Erpresser vun engem amerikanesche Botschafter ze fannen.
The War Lord
The War Lord ass en US-amerikanesche Film vum Franklin J. Schaffner aus dem Joer 1965 no engem Theaterstéck vum Leslie Stevens.
Ëm wat geet et am Film?
E Ritterfilm dee sech 9. Joerhonnert ofspillt.
Schlafes Bruder (Film)
Schlafes Bruder ass en däitsche Film vum Joseph Vilsmaier aus dem Joer 1995 no engem Roman vum Robert Schneider.
Ëm wat geet et am Film?
Den Elias ass am Ufank vum 19. Joerhonnert an engem klenge Bauerenduerf op d'Welt komm. Hien huet schonn als Kand eng Begabung fir Musek a Gesank. Spéider spillt hien och d'Uergel an der Duerfkierch...
Moras-en-Valloire
Moras-en-Valloire ass eng franséisch Gemeng am Departement Drôme an der Regioun Auvergne-Rhône-Alpes.
Tour de Luxembourg 1935
Déi '''1. Editioun vum Tour de Luxembourg''' huet sonndes de 16. Juni 1935 an der Stad Lëtzebuerg ugefaangen an ass sonndes, den 23. Juni 1935 zu Nidderkuer zu Enn gaangen.
Et ware 77 Cyclisten um Depart an et sinn der 28 déi no 1128 km op der Arrivée vum 1. Tour de Luxembourg ukomm sinn.
Schlass Wëntreng
Geschicht
D'Wëntrenger Schlass gouf ëm 1610 vum Alexandre de Musset, Här vu Féiz, baue gelooss. Et bestoung deemools aus dem Haaptgebai mat de 4 Tierm, wéi et haut och nach besteet. An der Zäit vum Drëssegjärege Krich goufe Befestegungen an e Munitiounslager ugeluecht. Am 18. Joerhonnert gouf eng Scheier mat engem 5. Tuerm ugebaut.
Tour de Luxembourg 1935
== Cyclisten um Depart no den Ekippen, ==
??? SCHNEIDER Marcel (Lux)
Schlass Wëntreng
Geschicht
1938 huet den Industriellen Nick Schlesser d'Proprietéit opkaaft. Am Zweete Weltkrich gouf d'Schlass schwéier beschiedegt. Ufanks goufen däitsch, dunn, géint Enn vum Krich, amerikanesch Zaldoten dran aquartéiert. Nom Krich huet den Henri Schlesser, dem Nick säi Jong, d'Schlass nees restauréiere gelooss.
Et gehéiert elo deem sengem Jong Philippe, dee weider Restauratiounsaarbechten dru mécht.
De 6. Juli 2016 gouf d'Schlass mam ganzen Ëmrank op d'Lëscht vun de klasséierte Monumenter gesat.
D'Schlass ass a Privatbesëtz a kann net besicht ginn. Et ka fir Hochzäiten oder soss Feieren an Evenementer gelount ginn.
Enn 2019 gouf et zum Verkaf ugebueden.
Raspert
De Raspert ass eng Strooss an zwéin Deeler an de Quartiere Weimeschkierch an Dummeldeng an der Stad Lëtzebuerg.
Als Verlängerung vun der Rue de Stavelot verleeft de Raspert vun der Rue Munchen-Tesch zu Weimeschkierch tëscht der Uelzecht an der Eisebunn erduerch a Richtung Norden, bis bei d'Dummeldenger Barrière op der Iechternacherstrooss.
Am éischten Deel stinn d'Haiser nëmmen op der lénkser Stroossesäit (op der Säit vun der Uelzecht) an hunn ongerued Hausnummeren (1 - 69). Ongeféier 120 Meter virum Wupp vun der Strooss, geet den Haiserverlaf vum Raspert ëstlech vun der Eisebunn virun, mat Haiser op der rietser Stroossesäit (gerued, Hausnummeren 2 - 24) an zum Schluss engem eenzegen Haus op der lénkser Säit (ongerued, Nummer 71).
No den Donnéeë vum Ur-Kadasterplang (ëm 1820) muss de Raspert en Deel vun engem ale Wee gewiescht sinn, dee vun der Stad aus um rietsen Uwänner vun der Uelzecht a Richtung Norde gaangen ass. Mam Bau vun der Eisebunnsstreck Lëtzebuerg-Ëlwen gouf de Raspert du gedeelt, wouduerch haut déi bosseg Konfiguratioun besteet.
Nursultan Nasarbajew
Den Nursultan Ábishuly Nazarbaev (cyrl: Нұрсұлтан Әбішұлы Назарбаев/Nursultan Äbischuly Nasarbajew; Russesch: Нурсултан Абишевич Назарбаев/Nursultan Abischewitsch Nasarbajew), gebuer de 6. Juli 1940 zu Tschemolgan, Kasachesch SSR, war vun 1990 bis 2019 der President vu Kasachstan a President vun der Partei Nur Otan. Hien huet d'Verfassung sou ëmännere gelooss, datt en ëmmer nees erëmgewielt konnt ginn.
Trotz alldeem gëtt hie vum Westen ëmgaachelt, well et a Kasachstan grouss Gas- a Pëtrolsreserve gëtt. Dës Ressourcë stinn ënnert der Kontroll vun enger klenger Elite. Oppositioun a politesch Géigner ginn ënnerdréckt, d'Medie ginn zum gréissten Deel vun Nazarbaev senger Duechter Dariga Nazarbaeva kontrolléiert.
Ë. a. géint den Nazarbaev a säin Eedem Timur Qulybaev gëtt zënter 2010 wéinst dem Verdacht op Geldwäsch enquêtéiert.
Op säin Uerder hi gouf d'Haaptstad vu Kasachstan vun Almaty op Astana verluecht.
Den 19. Mäerz 2019 huet hie säi Récktrëtt ugekënnegt, nodeems en den 21. Februar 2019 d'Regierung wéinst schlechten ekonomesche Resultater entlooss hat. Den 20. Mäerz gouf de President vum kasachesche Senat, Qasym-Jomart Toqaev als säin Nofollger vereedegt. Den Toqaev huet direkt d'Haaptstad Astana nom Nazarbaev an Nursultan ëmbenenne gelooss.
Den Nazarbaev ass mat der Sara Nazarbaeva bestuet, si hunn dräi Duechtern.
NGC 4233
Den NGC 4233 ass eng lënsefërmeg Galaxis am Stärebild Virgo. D'Galaxis gouf am Joer 1785 vum Astronom Wilhelm Herschel mat sengem 18,7 Zoll-Spigelteleskop entdeckt.
Naturschutzgebitt Brucherbierg-Lallengerbierg
D' Naturschutzgebitt Brucherbierg-Lallengerbierg ass en Naturschutzgebitt zu Lëtzebuerg, an de Gemenge Schëffleng, Keel an Esch-Uelzecht. D'Bestëmmunge vum Naturschutzgebitt goufen am Règlement grand-ducal vum 29. Mäerz 2016 festgehalen. .
Et handelt sech, besonnesch am westlechen Deel, ëm en Areal vun enger fréierer Minière iwwer Dag, wou bis an d'1970er Jore Minette ofgebaut gouf. D'Landschaft besteet aus Fielswänn, Däller, déi mat Steng opgefëllt goufen a planéierten Terrassen. Zënterhier huet d'Natur sech Stéck fir Stéck dës Landschaft zeréckgeholl, an eng ganz Rëtsch Pionéierplanzen, Grieser a Planzen typesch fir Dréchewisen, mä och Déieren, déi gär a Fielssplécke wunnen, kann een do fannen.
Fir datt dat Ganzt net enges Daags komplett nees als Bësch zouwiisst, ginn d'Dréchewise vu Schof ofweede gelooss.
Coudé-Stralegank
De Coudé-Stralegank (dacks och kuerz als Coudé bezeechent) ass e Stralegank an astronomeschen Teleskopen, deem säi Brennpunkt op enger fester Plaz op der Stonnenachs vun der Montéierung ass, oder an engem eegene sougenannte Coudéraum. Zwéin héichprezis Plangspigele féieren de Stralegank op de sougenannte Coudé-Fokus. D'Wuert „coudé“ kënnt aus dem Franséischen a bedeit gebéit wéi den Ielebou.
Am Ufank war de System fir laang Lënserefrakteren ausgeduecht, fir datt den Observateur an engem gehëtzte Raum konnt sëtzen. An der Tëschenzäit ass et a verschiddene Bauaarte virun allem vu grousse Spigelteleskopen ëmgesat a bei Groussteleskopen meeshtens eng vun dräi méigleche Fokus-Variante vum Primärspigel. Bis zur Aféierung vu schwéieren azimutale Montéierunge mat belaaschtbaren Nasmythplattformen a Glasfaseroptike war et déi eenzeg Méiglechkeet, tonneschwéier an onbeweglech Spektrographe bedreiwen ze kënnen, well een déi sou an engem eegene Raum ënnerbrénge konnt.
De Stralegank entsprécht vu vir eran dem Nasmyth-System, gëtt dann awer mat enger Rei vu Spigelen an ee feste Coudéraum geleet. Dofir gëtt de Stralegank entweeder kolliméiert oder op d'mannst e ganz laangbrennwäitege Stralegank ausgeléist. D'Tëschenoptiken a Spigelen déi de Stral weiderleeden, féieren allerdéngs zu erhieflechem Liichtverloscht, soudatt Coudé-Stralegäng nëmmen do gebraucht ginn, wou aner Léisunge wéi d'Liichtweiderleedung mat Glasfaser net méiglech ass. D'Astronomesch Interferometrie ass en Asazgebitt fir Coudé-Stralegäng.
Patrick Malano
De Patrick Malano, gebuer de 6. Dezember 1977, ass e lëtzebuergeschen Handballspiller.
1993 war de Meyer fir d'éischt am Kader vun der lëtzebuergescher Härenhandballnationalekipp. Hien huet 13-mol an der Nationalekipp gespillt, an dobäi 26 Goler geschoss.
Montrigaud
Montrigaud ass eng franséisch Gemeng am Departement Drôme an der Regioun Auvergne-Rhône-Alpes.
Kommissar X - In den Klauen des goldenen Drachen
Kommissar X - In den Klauen des goldenen Drachen ass en däitsch-italieenesch-éisträichesche Film vum Gianfranco Parolini aus dem Joer 1966 no engem Kriminalroman aus dem Erich-Pabel-Verlag..
Ëm wat geet et am Film?
De Professer Akron kann duerch seng Erfindung e Laserstral milliounefach verstäerken. D'Geheimorganisatioun gëllenen Draach well him seng Erfindung ofkafen.De Professer traut der Organisatioun net. Hie freet de Privatdetektiv Jo Louis Walker alias Kommissar X ëm Hëllef